
23-TA-93: Noteikumu projekts (Jauns)
Noteikumi par vispārējām kvalifikācijas prasībām un to pārbaudes kārtību privātpersonām, kurām nav deleģēts valsts pārvaldes uzdevums un kuras izmanto valsts platformu
TA saskaņojamie dokumenti
Noteikumu projekts 4.0
Anotācija (ex-ante) 6.0
MK sēdes protokollēmuma projekts 4.0

Ekonomikas ministrija

	1.
	Noteikumu projekts
2.1. privātpersonai Latvijas Republikā nav nodokļu parāds saskaņā ar likuma “Par nodokļiem un nodevām” 7.4 panta 2. punktu;
	Iebildums
Noteikuma projekta 5. punkts nosaka, ka privātpersona nodrošina tās atbilstību Noteikumu projekta 2. punktā minētajām vispārējām kvalifikācijas prasībām visu platformas izmantošanas laiku, vienlaikus Noteikumu projekta 4. punkts nosaka, ka vispārējām kvalifikācijas prasībām uz termiņu, kas nav īsāks par vienu gadu, privātpersonām var rasties īslaicīgi nodokļu parādi laikā, kamēr tiek izmantota valsts platforma. Parasti, piešķirot atbalstu, Noteikuma projektā minētās prasības (par nodokļu parādu un neatbilstību izslēgšanas kritērijiem) tiek pārbaudītas uz atbalsta piešķiršanas brīdi. Ņemot vērā iepriekšminēto, lūgums līdzīgu nosacījumu attiecībā uz nosacījumu pārbaudi, piešķirot sākotnējo piekļuvi valsts platformām, iekļaut Noteikuma projekta 5. punktā vai dzēst 2.1. apakšpunktu.
Piedāvātā redakcija
-
	Skārleta Dombrovska (EM)

	2.
	Anotācija (ex-ante)
1.1. Pamatojums
	Priekšlikums
Tā kā pašā Noteikumu projektā un arī TAP portālā Noteikumu projekta nosaukums atveidots kā “Noteikumi par vispārējām kvalifikācijas prasībām un to pārbaudes kārtību privātpersonām, kurām nav deleģēts valsts pārvaldes uzdevums un kuras izmanto valsts platformu”, Ekonomikas ministrija konsekvences ievērošanas nolūkos aicina lietot šo pašu nosaukumu arī Noteikumu projekta anotācijas 1.1. sadaļā, kur pašreiz norādīts citādi formulēts Noteikumu projekta nosaukums.
Piedāvātā redakcija
-
	Skārleta Dombrovska (EM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Noteikumu projekta anotācijas 1.3. sadaļas apakšsadaļā “Risinājuma apraksts” ietvertajā Noteikumu projekta 2.3. apakšpunkta aprakstā ar minimālām atšķirībām tiek dublēta otrā un trešā rindkopa. Līdz ar to Ekonomikas ministrija aicina novērst šo dublēšanos, papildu norādot, ka iepriekš minētajā trešajā rindkopā norādītā vērtēšanas komisija nav minēta Noteikumu projektā.
Piedāvātā redakcija
-
	Skārleta Dombrovska (EM)

	4.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums
Noteikumu projekta anotācijas 2.1. sadaļas apakšsadaļu, kur norādīts tiesību akta projekta ietekmes apraksts uz juridiskām personām, Ekonomikas ministrija aicina formulēt identiski Noteikumu projekta anotācijas 2.1. sadaļas apakšsadaļai, kur norādīts tiesību akta projekta ietekmes apraksts uz fiziskām personām, tādējādi skaidrības veicināšanas nolūkos pilnveidojot pašreizējo ietekmes aprakstu uz juridiskām personām, atsaucoties tieši uz vienotu vispārējo kvalifikācijas prasību pārbaudes kārtību.
Piedāvātā redakcija
-
	Skārleta Dombrovska (EM)



